Sjette normalform er ment å dekomponere relasjonsvariabler til irreduserbare komponenter. Selv om dette kan være relativt uviktig for ikke-temporale relasjonsvariabler kan det være viktig når man arbeider med temporale variabler eller andre intervalldata. For eksempel dersom en relasjon omfatter en leverandørs {navn}, {status} og {tettsted} kan det hende vi også ønsker å legge til temporale data som for eksempel tidene eller tidsrommet da disse verdiene er eller var gyldige (for eksempel for historiske data), men de tre verdiene kan variere uavhengig av hverandre og med forskjellige hastigheter. Vi kan for eksempel ønske å spore endringshistorikken til {status}, og en gjennomgang av produksjonskostnadene kan avsløre at en endring ble forårsaket av at en leverandør byttet by og dermed hva de tok betalt for levering.